CELEX: 32020D1724
Language: da
Date: 2020-11-17 00:00:00
Title: Kommissionens gennemførelsesafgørelse (EU) 2020/1724 af 17. november 2020 om ændring af bilaget til gennemførelsesafgørelse (EU) 2020/1654 om visse midlertidige beskyttelsesforanstaltninger over for højpatogen aviær influenza af subtype H5N8 i Det Forenede Kongerige (meddelt under nummer C(2020) 8126) (Kun den engelske udgave er autentisk) (EØS-relevant tekst)

18.11.2020   
               
               
                  DA
               
               
                  Den Europæiske Unions Tidende
               
               
                  L 386/35
               
            
         KOMMISSIONENS GENNEMFØRELSESAFGØRELSE (EU) 2020/1724
         af 17. november 2020
         om ændring af bilaget til gennemførelsesafgørelse (EU) 2020/1654 om visse midlertidige beskyttelsesforanstaltninger over for højpatogen aviær influenza af subtype H5N8 i Det Forenede Kongerige
         
            
               (meddelt under nummer C(2020) 8126)
            
         
         (Kun den engelske udgave er autentisk)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 3, sammenholdt med artikel 131 i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab ("udtrædelsesaftalen"),
         under henvisning til Rådets direktiv 90/425/EØF af 26. juni 1990 om veterinærkontrol i samhandelen med visse levende dyr og produkter inden for Unionen med henblik på gennemførelse af det indre marked (2), særlig artikel 10, stk. 3, sammenholdt med artikel 131 i udtrædelsesaftalen, og
         ud fra følgende betragtninger:
         
                     (1)
                  
                  
                     Kommissionens gennemførelsesafgørelse (EU) 2020/1654 (3) blev vedtaget efter et udbrud af højpatogen aviær influenza (HPAI) af subtype H5N8 på en bedrift, hvor der holdes fjerkræ eller andre fugle i fangenskab, i amtet Cheshire i Det Forenede Kongerige, og efter at Det Forenede Kongeriges kompetente myndighed havde oprettet beskyttelses- og overvågningszoner i henhold til Rådets direktiv 2005/94/EF (4).
                  
               
                     (2)
                  
                  
                     I henhold til gennemførelsesafgørelse (EU) 2020/1654 skal de beskyttelses- og overvågningszoner, som Det Forenede Kongerige har oprettet i overensstemmelse med direktiv 2005/94/EF, som minimum omfatte de områder, der er angivet som beskyttelses- og overvågningszoner i bilaget til nævnte gennemførelsesafgørelse.
                  
               
                     (3)
                  
                  
                     Siden datoen for vedtagelsen af gennemførelsesafgørelse (EU) 2020/1654 har Det Forenede Kongerige underrettet Kommissionen om et nyt udbrud af HPAI af subtype H5N8 på en bedrift, hvor der holdes fjerkræ eller andre fugle i fangenskab, i amtet Herefordshire, og landet har gennemført de nødvendige foranstaltninger i henhold til direktiv 2005/94/EF, herunder oprettelse af beskyttelses- og overvågningszoner omkring dette nye udbrud.
                  
               
                     (4)
                  
                  
                     Kommissionen har gennemgået de pågældende foranstaltninger sammen med Det Forenede Kongerige og finder det godtgjort, at grænserne for de beskyttelses- og overvågningszoner, som Det Forenede Kongeriges kompetente myndighed har oprettet, ligger tilstrækkelig langt fra den bedrift, hvor det nye bekræftede udbrud af HPAI af subtype H5N8 er konstateret.
                  
               
                     (5)
                  
                  
                     For at hindre unødvendige forstyrrelser i samhandelen i Unionen og for at undgå, at tredjelande indfører uberettigede handelshindringer, er det nødvendigt, i samarbejde med Det Forenede Kongerige, hurtigt at identificere de beskyttelses- og overvågningszoner, som Det Forenede Kongerige har oprettet i henhold til direktiv 2005/94/EF, på EU-plan. Derfor bør de beskyttelses- og overvågningszoner, der er opført for Det Forenede Kongerige i bilaget til gennemførelsesafgørelse (EU) 2020/1654, ændres.
                  
               
                     (6)
                  
                  
                     I afventning af det næste møde i Den Stående Komité for Planter, Dyr, Fødevarer og Foder bør bilaget til gennemførelsesafgørelse (EU) 2020/1654 ændres med henblik på at ajourføre regionaliseringen på EU-plan for at tage hensyn til de nye beskyttelses- og overvågningszoner, som Det Forenede Kongerige har oprettet i henhold til direktiv 2005/94/EF, og varigheden af de restriktioner, der gælder heri.
                  
               
                     (7)
                  
                  
                     Gennemførelsesafgørelse (EU) 2020/1654 bør derfor ændres.
                  
               
                     (8)
                  
                  
                     Da den epidemiologiske situation i Unionen med hensyn til spredning af HPAI af subtype H5N8 tilsiger en hurtig indsats, er det vigtigt, at de ændringer, der foretages af bilaget til gennemførelsesafgørelse (EU) 2020/1654, får virkning snarest muligt.
                  
               
                     (9)
                  
                  
                     Denne afgørelse vil blive taget op til fornyet vurdering på det næste møde i Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Bilaget til gennemførelsesafgørelse (EU) 2020/1654 erstattes af teksten i bilaget til nærværende afgørelse.
         
         
            Artikel 2
            Denne afgørelse er rettet til Det Forenede Kongerige Storbritannien og Nordirland.
         
         
            Udfærdiget i Bruxelles, den 17. november 2020.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EFT L 395 af 30.12.1989, s. 13.
         
            (2)  EFT L 224 af 18.8.1990, s. 29.
         
            (3)  Kommissionens gennemførelsesafgørelse (EU) 2020/1654 af 6. november 2020 om visse midlertidige beskyttelsesforanstaltninger over for højpatogen aviær influenza af subtype H5N8 i Det Forenede Kongerige (EUT L 372 af 9.11.2020, s. 52).
         
            (4)  Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza og om ophævelse af direktiv 92/40/EØF (EUT L 10 af 14.1.2006, s. 16).
      
      
         
            BILAG
            
               
                  
                     »BILAG
                     Del A
                     Beskyttelseszone, jf. artikel 1:
                     
                                 
                                    Det Forenede Kongerige
                                 
                                 
                                             Område:
                                          
                                          
                                             Anvendelsen ophører (dato) (artikel 29, stk. 1, i direktiv 2005/94/EF)
                                          
                                       
                                             Those parts of the county of Cheshire (ADNS code 00140) contained within a circle of a radius of three kilometres, centred on WGS84 dec. coordinates N53.25 and W2.81
                                          
                                          
                                             27.11.2020
                                          
                                       
                                             Those parts of the county of Herefordshire (ADNS code 00051) contained within a circle of a radius of three kilometres, centred on WGS84 dec. coordinates N52.17 and W2.81
                                          
                                          
                                             8.12.2020
                                          
                                       
                           Del B
                     Overvågningszone, jf. artikel 1:
                     
                                 
                                    Det Forenede Kongerige
                                 
                                 
                                             Område:
                                          
                                          
                                             Anvendelsen ophører (dato) (artikel 31 i direktiv 2005/94/EF)
                                          
                                       
                                             Those parts of the county of Cheshire (ADNS code 00140) extending beyond the area described in the protection zone and within the circle of a radius of ten kilometres, centred on WGS84 dec. coordinates N53.25 and W2.81
                                          
                                          
                                             6.12.2020
                                          
                                       
                                             Those parts of the county of Cheshire (ADNS code 00140) contained within a circle of a radius of three kilometres, centred on WGS84 dec. coordinates N53.25 and W2.81
                                          
                                          
                                             From 28.11.2020 until 6.12.2020
                                          
                                       
                                             Those parts of the county of Herefordshire (ADNS code 00051) extending beyond the area described in the protection zone and within the circle of a radius of ten kilometres, centred on WGS84 dec. coordinates N52.17 and W2.81
                                          
                                          
                                             17.12.2020
                                          
                                       
                                             Those parts of the county of Herefordshire (ADNS code 00051) contained within a circle of a radius of three kilometres, centred on WGS84 dec. coordinates N52.17 and W2.81
                                          
                                          
                                             9.12.2020-17.12.2020
                                          
                                       
                           
               «